עמנואל בן סבו

עמנואל בן סבו (נולד ב-15 בנובמבר 1964) הוא סופר, פובליציסט, איש חינוך ועיתונאי ישראלי. עמנואל בן סבו נולד בישראל. אביו יליד במחוז טנג'יר-תטואן שבצפון מרוקו ואמו ילידת מקנס שבצפון מרוקו. גדל בבית שאן, בה למד בבית ספר ממלכתי דתי. מגיל 12 למד שש שנים בישיבת בני עקיבא במושב שדה יעקב שבעמק יזרעאל. בשנת 1982, בהיותו תלמיד בכיתה י"ב, הוציא את ספר שיריו הראשון "ברעום התותח" שהוקדש לחלל צה"ל תושב בית שאן שנפל במלחמת לבנון הראשונה שנערכה באותה שנה. מהישיבה התיכונית המשיך לישיבת ההסדר "ברכת משה" במעלה אדומים. בתקופת לימודיו בישיבת ההסדר, בשנת 1987, פרסם תחת שם העט "חמיס טוטנג'י" שירים במוספי הספרות של העיתונים "ידיעות אחרונות", "מעריב", ו"כותרת ראשית". התגייס במסגרת ההסדר לחטיבת גבעתי, ובמקביל למד הוראה בסמינר למורים בירושלים. מאז שנת 1992 הוא משמש כסגן מנהל בפנימייה הטיפולית "אמונה" בעפולה. הוא עורך ראשי של מקומונים בצפון הארץ וחבר באגודת הסופרים העברים במדינת ישראל. בחודש מאי 2015 נתמנה עמנואל בן סבו לכהן כיושב ראש סניף גליל והעמקים של אגודת הסופרים העברים, ובחודש יולי נתקבל כחבר ב"סומליון" - אגודת סופרים ומשוררים לילדים ונוער המונה למעלה ממאה וחמישים סופרים ומשוררים לילדים ולנוער בישראל. לצד עבודתו העיתונאית והספרותית שימש במשך שלוש שנים מנהל בפועל של הפורום הארצי של מרכזי פנימיות טיפוליות-שיקומיות. כן הופיע בבתי ספר בכל רחבי הארץ מטעם משרד החינוך כ"סופר אורח". בנוסף לכך לימד כתיבה יוצרת ועיתונאות בבית הספר לנוער שוחר דעת בבית שאן. הוא העביר קורס בצה"ל להתמודדות עם נוער שוליים. עמנואל בן סבו היה הראשון שפרסם את דבר קיומו בישראל של פורום העדה הארמית-נוצרית בראשותו של האב גבריאל נדאף, שנוסד כאשר שר הפנים גדעון סער הכיר בעדה הארמית-נוצרית בישראל כלאום רשמי במרשם האוכלוסין. עמנואל בן סבו הרחיב לתאר בעיתונו את פעילותם של האב נדאף ושל הפורום שקרא לגיוס צעירי העדה הנוצרית לצה"ל. בדצמבר 2017 העניק לו הפורום את תואר יקיר העדה, בטקס שנערך בנוכחות שרת המשפטים איילת שקד. בשנת 2019 ייסד, עם שני שותפים, את אתר החדשות "האשתאגניוז". בשנת 2021 ייסד את הוצאת הספרים "עכשיו אפשר", המפרסמת את ספריו וספרים של מחברים אחרים, בהם ספרו של עודד אלון, "חיות וחוויות". בשנת 2022 יזם את "מצעד אל החיים", שבו יצעדו ישראלים אל בתיהם של שורדי השואה, וישמעו את סיפורם מכלי ראשון. בפברואר 2024 הוענק לו "אות יוסף באו". ביולי 2024 יצא לאור הכרך הראשון בטרילוגיה "הותר לפרסום - יומן מלחמה, חרבות ברזל", המתארת את האופן שבו עברה משפחתו את המלחמה. נשוי לרינה בן סבו. תושב עפולה. מאז שנת 1982 פרסם עמנואל בן סבו עשרות ספרים למבוגרים ולילדים, חלקם ספרים בפרוזה וחלקם ספרי שירה. שיריו תורגמו לשפה הערבית והופיעו בכתבי עת ספרותיים ובמוספי הספרות של העיתונים העבריים. בשנת 2017 ראו אור שני ספרי ילדים חדשים פרי עטו של עמנואל בן סבו, "גרגורי פועל הבניין משלים מניין" ו"חולצה לבנה להכניס זה מכעיס" בספר הראשון מסופר סיפורו של פועל זר בשם גרגורי שהשתלב במניין של בית כנסת. בספר השני מתואר הווי של מסורת. ברעום התותח, הוצאת מודן, 1982. דעיכת המאור, הוצאת מודן, 1982 זמר נוגה, הוצאת מודן, 1983 לו יישאר קברי פתוח לעד, גל און, 1984 אתמולים, גל און, 1985 אצבעות על קצות הציפורניים, הוצאת ירון גולן, 1986 אני הרוח בבוא הגעגוע, מיטב ארגמן, 2020 בובות לא קוברים, גל און 1989 צעדים אפורים, הוצאת ירון גולן, 1990 צריחות, הוצאת ירון גולן, 1991 מסכות, הוצאת ירון גולן, 1992 אבק בדרך, הוצאת מודן, 1987 ברחובות האתמול, הוצאת מודן 1988. פתקים של תקווה, הוצאת "עכשיו אפשר", 2021. איש בלי קירות, הוצאת "עכשיו אפשר", 2021. ערבי בשביל ישראל, הוצאת "עכשיו אפשר", 2021. סיפור חייו של נאיל זועבי. תרופת הפלאים, הוצאת אופק 1994. אבא שלי עיתונאי, הוצאת אופק 1997. נריה האביר, הוצאת יהודה הפקות 2009. גרגורי פועל הבניין משלים מנין, הוצאה עצמית 2017. חולצה לבנה להכניס זה מכעיס, הוצאה עצמית 2017. אריות על הגבעה, הוצאת מיטב-ארגמן, 2019. ספר ילדים המספר את סיפורם של שלושת הצנחנים מתצלום הצנחנים בכותל המערבי. אחי וסוכריות החיים, שני ספרי ילדים בנושא השואה. הקבצן הקטן מדאראבאן, הוצאת מיטב-ארגמן, 2019. ספר ילדים המספר את סיפורה של שואת יהודי רומניה בגטו דורוהוי. בר המצווה של מוישל'ה, הוצאת מיטב-ארגמן, 2020. סיפור הבר מצווה של משה פורת, כיום חבר קיבוץ שלוחות, בעת שהסתתר במרתף בהונגריה בזמן השואה. כח העננים, הוצאת "עכשיו אפשר", 2021. סיפורו של נער יתום שעלה מאתיופיה. ילדותי הנעדרת, הוצאת "עכשיו אפשר", 2021. סיפור ילדותה של מרים שליסר בתקופת השואה. פפושה, הוצאת "עכשיו אפשר", 2021. ספר ילדים בהשראת קורות חייה של מרים שליסר בימי השואה. אנדור, הוצאת "עכשיו אפשר", 2021. סיפור חייו של ניצול השואה אהרון וייס. הכותל של בנימין, הוצאת "עכשיו אפשר", 2022. סיפור חייו של ניצול השואה בנימין ורצברגר, שהפך למנקה הכותל המערבי. על שפת התעלה, 2023. סיפור גבורתו של החייל נתן אלבז. עמנואל בן סבו זכה בפרס רחל לשירה, פרס שופמן לספרות מקורית ופרס קרן עמו"ס (עידוד מלומדים וסופרים) שהוענק מידי נשיא המדינה עזר ויצמן. בשנת תשס"ט 2009 הוענק לו אות "כתר רווחה חברתית וחינוך" של ארגון הנשים "אמונה". ב-14 בנובמבר 2015 הוענק לו "אות קסת הזהב" של אגודת הסופרים, אות הוקרה ליצירה הספרותית והנגשתה לילדי ישראל. לרגל יום העצמאות ה-71 הוענק לו "אות התקומה" בטקס שנערך במוזיאון חצר היישוב הישן בירושלים. מידע על עמנואל בן סבו בקטלוג הספרייה הלאומית עמנואל בן סבו, ב"לקסיקון הספרות העברית החדשה" עמנואל בן סבו, ב"לקסיקון הסופרים העברים בהווה" עמנואל בן־סבו, באתר "אוצר הספרות העברית" הוצאת הספרים של עמנואל בן־סבו - הוצאת "עכשיו אפשר" עדי חשמונאי, ‏סגירת מעגל: בן טיפוחיו של הסופר רכש אלף מספריו, באתר "ישראל היום", 14 ביוני 2019 ראובן שבת, דור המסכים לא נטש את הספרים - עם עמנואל בן סבו, באתר "בכיוון הרוח" על ספריו: הרצל חקק, ספרות ילדים שחותרת אל המציאות האחרת, באתר News1 מחלקה ראשונה, 21 בפברואר 2012 הרצל חקק, עמנואל בן סבו - על גרגורי הפועל הזר ועל חולצת השבת, באתר News1 מחלקה ראשונה, 30 ביולי 2017 הרצל חקק, סיפוריו של עמנואל בן סבו, באתר News1 מחלקה ראשונה, 26 במרץ 2019 בלפור חקק, "רוני שולם, רוני ברוגז" - חינוך לשלום, באתר News1 מחלקה ראשונה, 27 במרץ 2019 ליאת שוקרון, ילדים של החיים, שבתון קדושים 920, 4 במאי 2019 יוסי וקנין, ספרי הילדים בנושא השואה של הסופר העפולאי עמנואל בן סבו יחקרו ב'אוקספורד' וב'ייל', באתר mynet‏ העמק, 2 במאי 2019 עירית אמינוף, ד"ר עירית אמינוף, אשר כל ארבע המשפחות של הוריה מצד האם ומצד האב, נכחדו בשואה: "הסיפורים האישיים הם התרופה לשכחת השואה", באתר "מקומונט אשדוד", 29 במרץ 2021 אלון אברהם, הסופר ד"ר משה גרנות: "בכל הסיפורים, הילדים, שנולדו במולדת החופשית, מרותקים אל סיפוריהם של השורדים."  מלב אוהב, באתר הד הקריות, ‏3 באפריל 2023 עמנואל בן סבו, דף שער בספרייה הלאומית עמנואל בן סבו, בלקסיקון הספרות העברית החדשה חמיס טוטנג'י היה נהג מונית ערבי שנרצח בשנת 1985 בידי טרוריסטים יהודים חנוך ברטוב, חשיפה: "המשורר הערבי" מסילואן, הוא המחנך הדתי עמנואל בן סבו, מעריב, 12 במאי 1989, עמ' 5 שמעון כהן, הבוגרים התייחדו עם זכר הכובסת המנוחה, באתר ערוץ 7, 24 ביוני 2019 אתר #NEWS עפולה: הפובליציסט עמנואל בן סבו ייסד הוצאת ספרים חדשה, באתר "עמקניוז", 26 ביוני 2021 "אחרי הכל ולפני הכל אני סבא אוהב ומאושר", בעיתון מקור ראשון, 6 ביולי 2021 אלון אברהם, מיזם ייחודי ראשון מסוגו זוכה להתעניינות רבה, באים אל השורדים תחת הכותרת: מצעד אל החיים, "הד הקריות", 23 באפריל 2022; שמעון כהן, מרגש: קדיש על אם ותינוק שנרצחו בידי חייל נאצי, באתר ערוץ 7, 15 ביוני 2022 יוסי וקנין, כבוד לעפולה: הסופר עמנואל בן סבו קיבל את 'אות יוסף באו' לתרבות ולחברה, באתר mynet‏ העמק, 8 בפברואר 2024 "הותר לפרסום": סופר מעפולה הוציא לאור ספר שהוא גם יומן מלחמה, באתר עמקניוז - חדשות העמק, ‏2 ביולי 2024; יוסי וקנין, הסופר העפולאי עמנואל בן סבו הוציא לאור יומן מלחמה אישי: "כתבתי את פחדיי", באתר mynet‏ העמק, 7 באוגוסט 2024 רינה בן-סבו, פתקים של תקווה, באתר News1 מחלקה ראשונה, 7 באוקטובר 2021; דניאל דדון, הצוותים החינוכיים במגדל העמק קיבלו ספר העצמה: 'פתקים של תקווה', באתר mynet‏ העמק, 8 בספטמבר 2021 25 שנים מלאו למשלחת התלמידים הראשונה שיצאה מישראל לאתיופיה, "קול הגליל", 9 בנובמבר 2021 אלון אברהם, מול גלי ההסתה, מול מעשה הטרור, מול השנאה המרימה ראשה, עומד נאיל זועבי מהכפר נין, גאה בדגל המדינה ובסמליה. עכשיו הספר: "ערבי בשביל ישראל", ידיעות הגליל, 11 באפריל 2022; עמנואל בן סבו, פרק מספר: נאיל זועבי מוכיח שיש מנהיגות ערבית אחרת, באתר מידה, 9 ביוני 2022 ספר חדש על הצנחנים מהתמונה המפורסמת בכותל, באתר כיפה, 2 בספטמבר 2019; שמעון כהן, רבני ירושלים נרגשים עם האריות שלחמו, באתר ערוץ 7, 12 בספטמבר 2019 יוסי גמזו, על הספר אריות על הגבעה, באתר "בכיוון הרוח" יוסי וקנין, ספריו של הסופר עמנואל בן סבו מעפולה הוצבו בספריית 'אושוויץ-בירקנאו' בפולין, באתר mynet‏ העמק, 15 בנובמבר 2019 שמעון כהן, הנציחו את זכר ההורים בספר ילדים, באתר ערוץ 7, 15 בדצמבר 2019 שמעון כהן, בר מצווה לילית תחת האיום הנאצי, באתר ערוץ 7, 17 בנובמבר 2020 משה גרנות, בר מצווה במרתף חשוך – על הספר “בר המצווה של סבא מוישל’ה” מאת עמנואל בן סבו, "יקום תרבות", 4 בינואר 2021 דניאל דדון, ספר ילדים חדש, 'כח העננים', בהשארת סיפור חייו של דללין דסטאו מעפולה, באתר mynet‏ העמק, 4 בפברואר 2021 משי ראובן, מרים שליסר שורדת השואה מעפולה העלתה זיכרונות מהימים ההם בספר חדש, "ידיעון עפולה והעמקים", 3 במאי 2021 שורדת השואה קיבלה בובה מיוחדת, "מקומונט הגליל", 30 בנובמבר 2021 אחרי 91 שנות שתיקה מתפרסם לראשונה סיפורו המרגש של ניצול השואה אהרון וייס, באתר "מקומונט - הגליל", 31 במאי 2021 דניאל דדון, אחרי 35 שנה: שורד השואה מעפולה נפגש עם חברו לעבודה מכפר ריינה, באתר mynet‏ העמק, 3 ביולי 2021 דניאל דדון, בהשארת 'איש הכותל' בנימין ורצברגר ז"ל: עמנואל בן סבו כתב ספר ילדים מרגש, באתר mynet‏ העמק, 2 ביוני 2022. יוסי וקנין, הסופר העפולאי עמנואל בן סבו הנציח את גבורתו של נתן אלבז בספר ילדים, באתר mynet‏ העמק, 25 במאי 2023; "סיפורו של נתן הוא סיפורה של מדינת ישראל", באתר עמקניוז - חדשות העמק, ‏4 ביוני 2023 יוסי וקנין, לרגל יום העצמאות: 'אות התקומה' הוענק לסופר ולמחנך העפולאי עמנואל בן סבו, באתר mynet‏ עפולה, 7 במאי 2019 "אות התקומה" הוענק לרגל יום העצמאות למפקד בספינת המעפילים "אקסודוס" יצחק גנוז, למשורר והמחנך עמנואל בן סבו, וליוצרות ומנציחות השואה האחיות צלילה והדסה באו, מקומונט - קול הגליל, 7 במאי 2019